पाएं अपने शहर की ताज़ा ख़बरें और फ्री ई-पेपरडाउनलोड करें
राज्य सरकार द्वारा मानव स्वास्थ्य के क्षेत्र में प्रारंभ की मुख्यमंत्री चिरंजीवी स्वास्थ्य बीमा योजना मरूस्थलीय जैसलमेर जिले में परवान पर है। लोगों का इस योजना के प्रति बहुत अच्छा रुझान है तथा लोग इस योजना में उत्साह के साथ पंजीकरण करा रहे है। जिले में इस योजना के तहत 1 अप्रैल से पंजीकरण का कार्य प्रारंभ हुआ था। कलेक्टर आशीष मोदी के प्रयासों एवं प्रभावी मानिटरिंग के कारण यह जिला पंजीकरण के क्षेत्र में रैंकिंग के अनुसार प्रदेश में 7वें नंबर पर है।
इस योजना में जिले में राष्ट्रीय खाद्य सुरक्षा से जुड़े सभी पात्र परिवारों, सामाजिक आर्थिक जनगणना 2011 में पंजीकृत परिवारों का शत प्रतिशत पंजीकरण कर लिया गया। वहीं जिले में लघु एवं सीमांत किसानों का लक्ष्य 5100 का था उन परिवारों का शत प्रतिशत इस योजना के तहत 30 अप्रैल तक पंजीकरण कर दिया गया है। कलेक्टर ने बताया कि इस उपलब्धि में जिले के जनप्रतिनिधियों के साथ ही उपखण्ड अधिकारियों, विकास अधिकारियों, चिकित्सा विभाग के अधिकारियों व कर्मचारियों अनुकरणीय सहयोग रहा है।
अन्य कैटेगिरियों में 13428 परिवारों का किया पंजीकरण
कलेक्टर मोदी ने बताया कि जिले में अन्य कैटेगरी के तहत 73709 के लक्ष्य के विरूद्ध 13428 परिवारों का योजना के तहत पंजीकरण मात्र 850 रुपए वार्षिक बीमा प्रीमियम के रूप में कर लिया गया। कलेक्टर प्रभावी मानिटरिंग के फलस्वरूप जैसलमेर एवं पोकरण शहरी क्षेत्र में भी लक्ष्य के विरूद्ध लगभग 35 प्रतिशत परिवारों का इस योजना के तहत पंजीकरण कर लिया गया।
इसी प्रकार ग्रामीण क्षेत्र में ब्लाॅक जैसलमेर में 29 प्रतिशत, सम में 24 प्रतिशत, सांकड़ा में 21 प्रतिशत, भणियाणा में 23 प्रतिशत, फतेहगढ में 24 प्रतिशत, नाचना में 18 प्रतिशत तथा मोहनगढ़ में 22 प्रतिशत उपलब्धि पंजीकरण के हिसाब से अर्जित की गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva zho_Hant eng_Latn